b"\n_START_ARTICLE_\nMarcel Mihalovici\n_START_SECTION_\nAn\xc3\xa0lisi art\xc3\xadstica\n_START_PARAGRAPH_\nIgual que Martin\xc5\xaf i Bart\xc3\xb3k, empra aquesta elevada forma de folklore en qu\xc3\xa8 el popular i el personal es troben, donant com a resultat un producte d'indiscutible originalitat que, aix\xc3\xb2 no obstant, no es contradiu amb l'aut\xc3\xb2cton. Com Martin\xc5\xaf i gran part de compositors de l'Europa centre-oriental, sent la necessitat d'expressar-se mitjan\xc3\xa7ant la forma de variaci\xc3\xb3, de clara ess\xc3\xa8ncia popular, la qual, en el seu cas, entra en comprom\xc3\xads amb la forma simf\xc3\xb2nica t\xc3\xadpicament occidental i el qual auge no comen\xc3\xa7a a decr\xc3\xa9ixer fins a finals de segle XX (les seves variacions per a piano nomenades Ricercari, la gran variaci\xc3\xb3 en forma de sonata que constitueix el segon moviment de les Symphonies pour le temps present, l'andantino amb cinc variacions de la seva Simfonia Giocosa, etc.)_NEWLINE_No en va, senyala el seu ascendent en la l\xc3\xadnia Beethoven-Brahms-Reger i hereta del primer la seva preocupaci\xc3\xb3 per la gran forma. Tot aix\xc3\xb2 el caracteritza, enfront de Martin\xc5\xaf, com arrelat a indiscutibles preocupacions rom\xc3\xa0ntiques. La seva harmonia es distingeix per un cromatisme que frega els l\xc3\xadmits de l'atonalitat."